cyanic-selkie/wikianc huggingface dataset:
Münchenin sopimus
Münchenin sopimuksen mitätöinti
Huhtikuussa 1973 Länsi-Saksa ja Tšekkoslovakia ilmoittivat Bonnissa käytyjen neuvottelujen tuloksena päässeensä periaatesopimukseen Münchenin sopimuksen hautaamisesta. Itä- ja Länsi-Saksan yhdistyttyä Saksa ja Tšekkoslovakia allekirjoittivat helmikuussa 1992 keskinäisen hyvän naapuruuden sopimuksen. Osa menneisyyden vaikeimmista pulmista oli kuitenkin jouduttu jättämään pois sopimustekstistä. Tšekkoslovakiassa oltiin pettyneitä siitä, ettei Saksa julistanut Münchenin sopimusta alusta alkaen laittomaksi.
Mårten Ericsson
Sotien jälkeinen aika
Sotien jälkeen Ericsson toimi komppanianpäällikkönä JR 4:ssä vuonna 1945. Vaasan sotainvalidipiirin puheenjohtajana hän toimi vuosina 1943–1944 ja toiminnanjohtajana vuosina 1946–1952. Vuodesta 1953 alkaen hän viljeli omistamaansa maatilaa aina vuoteen 1959 asti. Hän on sivutoimenaan toimittanut Geologiselle tutkimuslaitokselle malmihavaintoja.
Pieni Itälampi (Ähtäri)
Maantietoa
Lammen pinta-ala on 2,5 hehtaaria ja se on 300 metriä pitkä ja 150 metriä leveä. Lammella on kartan mukaan yksi saari. Sen rantaviivan pituus on 900 metriä. .
Peter Bichsel
Bichselin tuotannosta erityisen suosittuja ovat hänen lapsille kirjoittamansa tarinat. Niistä ensimmäisiä on Eigentlich möchte Frau Blum den Milchmann kennenlernen (1964), jota seurasi Kindergeschichten (Lastentarinoita) vuonna 1969. Näissä lyhyissä kertomuksissa yksinkertaista juonta korostaa Bichselin tavaramerkki, äärimmilleen pelkistetty kieli. Bichsel onnistuu kirjoittamaan usein sisällöllisesti rikkaita, syvällisiä ja monitulkintaisia kertomuksia hyvin niukalla sanavarastolla ja yksinkertaisin lausein. Usein hän lähtee liikkeelle jostakin itsestään selvästä tosiasiasta: Maa on pyöreä tai pöytä on pöytä (Ein Tisch ist ein Tisch). Lasten tapaan hän myös vääntelee sanoja ja leikkii niillä.
Fredrik Lystad Jacobsen
Fredrik Lystad Jacobsen (s. 15. helmikuuta 1990 Asker, Norja) on norjalainen uransa lopettanut jääkiekkoilija.
Maajoukkueura
Lystad Jacobsen pelasi myös alle 20-vuotiaiden I-divisioonan MM-kilpailuissa vuosina 2008, 2009 ja 2010, joista viimeisin turnaus päättyi B-lohkon kultaan ja kaksi ensimmäistä lohkopronssiin. Vuoden 2008 turnauksessa hän voitti Norjan sisäisen tehotilaston lukemalla +3. Lystad jacobsen pelasi myös alle 18-vuotiaiden I-divisioonan MM-kilpailuissa vuonna 2008, jolloin hän voitti B-lohkon kultaa ja oli nostamassa Norjaa seuraavaksi vuodeksi pääsarjatasolle.
Kolmen rotkon pato
Vaikutukset
Kannattajat vetosivat taloudellisiin hyötyihin, joita tulvien hallinta ja vesivoimasähkön tuotto tuovat. Vastustus keskittyi huoleen 1,9 miljoonan alueella asuvan ihmisen tulevaisuudesta, arvokkaiden arkeologisten ja kulttuuristen alueiden vajoamisesta veden alle, ja myös padon ympäristövaikutuksiin.
Johan Hedberg
2003–2004 Hedberg myytiin Vancouver Canucksiin, jossa hän jäi kakkosmaalivahdiksi. Työsulkukauden hän pelasi kasvattajaseurassaan Leksandissa, ja palasi seuraavaksi kaudeksi Dallas Starsin kakkosmaalivahdiksi. Sama rooli jatkui Atlanta Thrashersissa, jossa hän toimi Kari Lehtosen tuuraajana. Atlantasta hän siirtyi New Jersey Devilsiin ja työskenteli Martin Brodeurin parina.
Nosturi (Helsinki)
Nosturin kapasiteetti oli tapahtumasta riippuen noin 900 henkilöä. Samoissa tiloissa toimi myös pienempiin tapahtumiin soveltunut Elmun baari. Nosturissa ovat esiintyneet muun muassa HIM, Ace Frehley, Stone Sour, Arch Enemy, Apulanta, Children of Bodom, Lordi, Laibach, Bloodhound Gang, CKY, Iconcrash, Anthrax, Motörhead, Papa Roach, DragonForce, Ensiferum, Stam1na, Jenni Vartiainen, Elastinen, Iso H, Hanoi Rocks (Hanoi Revisited -kokoonpanolla), Jedi Mind Tricks (JusAllah -kokoonpanolla) ja Turisas.
Machine Head
Unto the Locust (2010-2012)
Yhtye aloitti pian levyn julkaisun jälkeen The Eighth Plague -nimeä kantavan kiertueen. Euroopassa yhtyeen mukana kiersivät Bring Me the Horizon, DevilDriver sekä Darkest Hour.
Catharsis sekä soittajavaihdokset (2016-2020)
25. maaliskuuta 2019 yhtye ilmoitti Chris Kontoksen sekä Logan Maderin palaavan väliaikaisesti yhtyeeseen debyyttialbumi Burn My Eyesin 25-vuotisjuhlakiertuetta varten. Yhtye äänitti debyyttialbumin uudelleen ja julkaisi kappaleita yksi kerrallaan ennen kiertuetta.
FC Kiffen
1950- ja 60-luvut
KIF nousi takaisin pääsarjaan vuonna 1959. Joukkue palasi mitalikantaan heti seuraavalla kaudella 1960 saavuttaen pronssia. Vuonna 1961 saavutettu hopea on yhä seuran viimeisin SM-mitali. HIFK voitti mestaruuden pisteen erolla. Kaudella 1962 Kiffen oli sarjan voittajasuosikki, mutta se ajautuikin putoamiskamppailuun. Päätöskierroksen vierasvoitto mestari Valkeakosken Hakasta kuitenkin varmisti sarjapaikan.
Muut joukkueet
Kiffenin ikämiestoiminta alkoi vuonna 1994. Siinä Kiffen oli vuoteen 2020 mennessä saavuttanut 16 SM-kultaa, joista ensimmäisen Eerikkilän SM-hallikilpailuista 2002.
Värit ja logot
Kiffenin merkki otettiin käyttöön vuonna 1910, ja se muistutti pitkälti seuran nykyistä logoa. Pyöreän tunnuksen ympärille lisättiin myöhemmin tammen lehvät sekä kruunu.
Stadion
Aikoinaan Kiffenin kotiotteluja pelattiin myös Helsingin olympiastadionilla. Joukkue pelasi siellä kotipelin yli 40 vuoden tauon jälkeen 25. elokuuta 2020, kun FC Kiffen kohtasi FC Viikingit. Kyseessä oli ensimmäinen miesten ottelu uudistetulla Olympiastadionilla. Samalla kaudella Töölön pallokentän remontin vuoksi FC Kiffen pelasi kauden kolme viimeistä kotiotteluaan evakossa Talin liikuntapuistossa ja Töölön pallokenttä 6:lla. Kaudella 2022 Kiffen pelasi osan otteluistaan evakossa Brahenkentällä. Kiffen pelasi aiemmin 2000-luvulla Kolmosen kotiotteluitaan Töölön eri pallokenttien lisäksi myös muun muassa Vallilanlaakson kentällä ja Talin liikuntapuistossa.
Hans Elo
Suomen sisällissota
Hän saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. Krenatöörirykmentin 1. Jyväskylän pataljoonan 1. komppaniaan, josta hänet komennettiin 14. huhtikuuta 1918 päälliköksi 3. komppaniaan, jonka mukana otti osaa taisteluihin Mannisella, Kuljussa, Sääksjärvellä, Tampereella, Vesilahdella sekä rykmentin etenemiseen Pälkäneen, Aitoon, Luopioisten ja Lammin kautta Koskelle.
MGP Nordic
Suomen karsinnan voittajat
Voittaja: Footboys - Fotboll
Nebukadressar II
Nebukadressar II (tunnetaan myös nimellä Nebukadnessar II; akkadi: 𒀭𒀝𒆪𒁺𒌨𒊑𒋀 dNabû-kudurri-uṣur; Nəḇūḵaḏneṣṣar; muinaiskreikaksi Ναβουχοδονόσωρ Naboukhodonósôr;  nibūḫaḏniṣṣar) (vallassa n. 605 eaa.–562 eaa.) oli Uus-Babylonian valtakunnan merkittävin hallitsija. Nebukadressar on tunnettu Juudan ja Jerusalemin valloituksistaan, joista sai alkunsa juutalaisten pakkosiirtolaisuus, ns. Baabelin vankeus, sekä monumentaalisista rakennustöistään pääkaupungissaan Babylonissa.
Otava (kirjankustantamo)
Kirjasodat ja kohut
Otava on julkaissut huomattavaa keskustelua herättänyttä kirjallisuutta. Vuoden 1924 kirjasodan aloitti Maria Jotunin kirja Tohvelisankari, joka herätti huomiota aina eduskunnassa asti. Vuonna 1963 julkaistu Paavo Rintalan Sissiluutnantti oli toinen huomiota saanut kirja. Se sai aikaan jopa boikotointiin kehottavia nimilistoja, ja 34 reservin kenraalia protestoi sitä vastaan. Vuonna 1964 Hannu Salamasta tuli julkisen kirjakeskustelun päähahmo kirjansa Juhannustanssit ansiosta. Salama tuomittiin lopulta jumalanpilkasta kolmeksi kuukaudeksi vankeuteen ja Kari Reenpää, Otavan tuolloinen toimitusjohtaja, päiväsakkoihin.
Helvetistä
Tarina
Yleisemmällä tasolla Moore kuvaa viktoriaanisen yhteiskunnan epätasa-arvoa asettamalla vastakkain yhtäällä Gullin edustamat vauraat piirit ja toisaalla seksityöntekijät sekä muun Itä-Lontoon köyhälistön.
Otava (kirjankustantamo)
Palkittuja kirjailijoita
Monet Otavan kirjailijoista ovat saaneet kirjallisuuspalkintoja. Ensimmäisen suomalaisen Nobel-palkitun, F. E. Sillanpään, teoksia julkaisi Otava. Ensimmäinen Finlandia-palkittu kirjailija oli Erno Paasilinna, hänelle palkinto myönnettiin vuonna 1984 esseekokoelmasta Yksinäisyys ja uhma. Ensimmäisen Tieto-Finlandian sai Erik Tawaststjerna Sibelius-elämäkerrastaan, myös Otavan kirjailijoita. Muita Finlandia-palkittuja ovat Jörn Donner (Isä ja poika, 1985), Olli Jalonen (Isäksi ja tyttäreksi, 1990), Arto Melleri (Elävien kirjoissa, 1991), Bo Carpelan (Alkutuuli, 1993 sekä Kesän varjot, 2005), Hannu Mäkelä (Mestari, 1995), Antti Tuuri (Lakeuden kutsu, 1997), Kristina Carlson (Maan ääreen, 1999), Kjell Westö (Missä kuljimme kerran, 2006) ja Hannu Väisänen (Toiset kengät, 2007).
Nebukadressar II
Akkadinkielinen nimi, Nabû-kudurri-uṣur, tarkoittaa "Oi jumala Nabu, suojele esikoispoikaani". Nabu on Babylonian viisauden jumala ja Marduk-jumalan poika. Omissa teksteissään Nebukadressar kuvaa itseään Nabun rakastamaksi ja suosikiksi. Hänen nimensä on aiemmin väärin tulkittu tarkoittavan "Oi Nabu, suojele kudurruani", Tässä asiayhteydessä kudurru tarkoittaa kiveen kaiverrettua maanomistuskirjaa. Kuitenkin hallitsijan arvonimessä kudurru tarkoittaa lähinnä esikoispoikaa tai vanhinta poikaa.
St. Vincent (artisti)
St. Vincentin musiikkia on ylistetty erottuvan tyylinsä takia johdonmukaisesti. Se yhdistelee vaikutteita soft rockista, kokeilevasta rockista, elektropopista ja jazzista. St. Vincentin debyyttialbumi oli Marry Me (2007) ja sitä seurasivat Actor (2009), Strange Mercy (2011), St. Vincent (2014), Masseduction (2017) ja Daddy's Home (2021).
Amalthea (kuu)
Amalthea on hieman Jupiterin muita sisimpiä kuita kirkkaampi ja sen radalla etenevä puoli on kirkaampi kuin toinen puoli, koska siihen osuu eniten meteoriitteja, jotka kaivavat kuun jäisen sisustan näkyviin. Pinta on hyvin punainen ja se vuotaa pölyä Amalthea Gossamer -renkaaseen. Punainen väri saattaa johtua Ion tulivuorenpurkausten rikistä. Amalthean radalla kiertää Voyager-luotaimen havaintojen mukaan myös joitain hyvin pieniä kuita, joiden tarkkoja kokoja ei voida arvioida kuvien perusteella. Ne voivat olla Amaltheasta meteori-iskuissa irronnutta kuun pintaa.
BP (yritys)
Historia
Joulukuussa 1998 yritys, joka silloin tunnettiin vielä nimellä British Petroleum, fuusioitui yhdysvaltalaisen Amocon kanssa ja muutti nimensä muotoon BP Amoco. Varsin pian fuusion jälkeen yritys otti viralliseksi nimekseen BP ja on käyttänyt esimerkiksi mainoskampanjoissaan termiä "Beyond Petroleum" osoittaakseen, että lyhenteellä BP ei enää tarkoiteta British Petroleumia.
Lauhdevoimalaitos
Toimintaperiaate
Paineistettu vesi höyrystetään ja vesihöyry tulistetaan kuumentamalla kylläistä vesihöyryä. Vesihöyryllä pyöritetään höyryturbiinia, joka pyörittää sähkötehoa (wattisekunti, joule) tuottavaa sähkögeneraattoria. Lauhdevoimalan merkittävä ominaispiirre on vesihöyryn paisuttaminen (paine laskee) jopa noin 0,02 baariin. Näin matalassa paineessa höyry tiivistyy vedeksi vasta alle 20 °C:een lämpötilassa. Höyry lauhdutetaan esimerkiksi lauhduttimessa luonnonvesistöstä otettavalla vedellä. Lämpöisemmillä tuotantoalueilla käytetään lauhdutustorneja, joilla höyry lauhdutetaan ilmaan. Lauhdevoimalaitoksen nimi tulee tästä lauhduttimesta.
Dalek
Uusi sarja
Uudessa sarjassa ajan herrat (Tohtorin laji) kävivät tuhoisan Aikasodan dalekeja vastaan puolustaakseen universumia. Kaikki dalekit ja muut Ajan herrat, paitsi Tohtori ja Mestari kuolivat tämän sodan seurauksena. Sarjan aikana eräässä jaksossa selvinnyt dalek on löytynyt, ja se on päätynyt U.F.O-tutkimukseen. Uuden sarjan ensimmäisen kauden viimeisessä jaksossa selviää, että osa dalekeista on säilynyt hengissä sodasta ja vuosituhansien aikana ne ovat alkaneet kehittää ihmisiä ja yhteiskuntaa dalekien hyväksi. Lopulta Rose, ollessaan Paha Susi (eng. Bad Wolf) tuhoaa dalekit ja heidän johtajansa.
Sulo Salmelin
Salmelinin vanhemmat olivat seppä Erkki Salmelin (s. 1853) ja Maria Toivontytär Nieminen (s. 1855). Hän muutti 1897 vanhempiensa mukana Tampereelle ja perusti jo 17-vuotiaana sekatavarakaupan. Myöhemmin Salmelin perusti paperipussitehtaan ja kirjapainon sekä toimi myös tukkukauppiaana. Hän perusti 1911 Tampereelle Suomen ensimmäisen tehdaspukuja valmistaneen yrityksen Pukutehdas Osakeyhtiön ja hän oli mukana myös perustamassa Lokomo Oy:tä ja Väriteollisuus Oy:tä.
Stereogrammi
Stereogrammi on optinen harha, jossa kaksiulotteinen kuva saadaan näyttämään kolmiulotteiselta. Tavallisesti stereogrammiin piilotettu kolmiulotteinen kuva saadaan näkyviin kohdistamalla katse kuvan taakse tai kuvan etupuolelle.
Post hoc ergo propter hoc
Cum hoc ergo propter hoc
Rittersaari
Saaren maisemaa hallitsevan tulivuoren on ilmoitettu purkautuneen useita kertoja ennen kraatterin luhistumista vuonna 1888. Ennen luhistumista saari oli ympyränmuotoinen ja sen korkein kohta oli noin 780 metrin korkeudella merenpinnasta. Luhistuminen synnytti tsunameja, joiden korkeus oli 12–15 metriä, ja jotka aiheuttivat suurta tuhoa lähisaarilla surmaten noin 3 000 ihmistä.
Joutsenprinsessa ja lumottu valtakunta
Joutsenprinsessa ja lumottu valtakunta (The Swan Princess: The Mystery of the Enchanted Kingdom) on yhdysvaltalainen animaatioelokuva vuodelta 1998. Se on Joutsenprinsessa-elokuvasarjan kolmas osa ja jatko-osa elokuville Joutsenprinsessa sekä Joutsenprinsessa ja taikavuoren salaisuus. Elokuvan ohjasi edelliset elokuvatkin ohjannut Richard Rich.
Niki Helenius
Helenius on pelannut myös Suomen futsalmaajoukkueessa.
Cum hoc ergo propter hoc
Ilmiö tiivistetään usein sanomalla "korrelaatio ei implikoi kausaliteettia". Tästä käytetään myös termiä "jäätelökorrelaatio",  joka viittaa klassiseen esimerkkiin: helle lisää jäätelönsyöntiä ja hukkumisia, mutta tämä ei tarkoita, että jäätelönsyönti lisäisi hukkumisia.
Corpus iuris civilis
Institutiones Iustiniani
Institutiones Iustiniani (Institutiones Justiniani) oli roomalaisen oikeuden perusteiden systemaattinen esitys, eräänlainen kurssikirja oikeustieteen opiskelijoille. Se julkaistiin 21. marraskuuta 533 ja siitä tuli osa lakia 30. joulukuuta 533, samaan aikaan Digestan kanssa. Sitä voitaisiin luonnehtia päivitetyksi versioksi 100-luvulla vaikuttaneen juristi Gaiuksen niin ikään Institutiones-nimisestä oppikirjasta.
Ylisenjärvi (Keuruu)
Ylisenjärvi on Keski-Suomessa Keuruulla Riihon kylän lähellä sijaitseva järvi, joka kuuluu Kokemäenjoen vesistöön.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Huumonsalmin alueeseen (35.651) se kuuluu.
Tofu
Tofun valmistaminen muistuttaa tekniikaltaan tavallisen juuston valmistamista, mutta soijajuuston käyttö ja maku ovat erilaiset. Kiinteää, kuutioitua tofua käytetään kanan tapaan ja pehmeää tofua voi käyttää esimerkiksi kakuissa. Tofu on sellaisenaan hyvin mautonta, mutta se imee itseensä tehokkaasti makuja mausteliemistä ja kastikkeista.
Valikoima
Tuoretofusta voidaan valmistaa prosessoitua tofua, millä tarkoitetaan tofua, johon on lisätty mausteita tai säilöntäaineita.
Toiset jumalat
Kirjoittaminen ja julkaisu
Lovecraft kirjoitti 1920-luvun alussa useita Lordi Dunsanyn tyyliä jäljitteleviä kertomuksia. Hän kirjoitti ”Maan jumalat” 14. elokuuta 1921. Novelli ilmestyi ensimmäistä kertaa kuitenkin vasta marraskuussa 1933 Fantasy Fan -lehdessä ja myöhemmin Weird Talesissa lokakuussa 1938, jolloin Lovecraft oli jo kuollut.
Letoon (Ksanthos)
Rakennukset ja löydökset
Apollonin temppeli pienoiskuva|Apollonin temppelin rauniot.
Olemisen sietämätön keveys
Päähenkilöitä Kunderan romaanissa on neljä. Keskushahmo on maineikas kirurgi ja naistenmies Tomáš, joka menettää asemansa kritisoituaan kommunistien toimia kotimaassaan. Muita henkilöitä ovat hänen vaimonsa Tereza, rakastajattarensa Sabina ja Sabinan rakastaja Franz. Näiden neljän hahmon elämät punoutuvat tavalla tai toisella yhteen ja jokainen käy kirjan aikana omat kamppailunsa itseään ja ympäristöään vastaan.
Nereidimuistomerkki
Veistoskoristelut
Muistomerkin nimi tulee kolmesta naishahmoisesta veistoksesta, jotka oli sijoitettu julkisivun neljän pylvään väliin. Veistokset tulkitaan yleensä nereideiksi eli Nereuksen tyttäriksi, mikä on päätelty siitä, että ne on sijoitettu meriolentoja ja aaltoja kuvaavien reliefien yläpuolelle. Veistoksilla on vaatteet, jotka on kuvattu tuulessa hulmuavina. Aiemmin veistokset tulkittiin usein Nike-jumalattariksi, mutta tämä tulkinta on hylätty, koska veistoksilla ei ole siipiä, päin vastoin kuin Nike-jumalattarilla yleensä. Hahmot voisivat olla myös Aura-jumalattaria. Hautaan kuului myös kaksi leijonaveistosta, joiden sijaintipaikkaa ei tiedetä.
Puolueeton maa
400 px|thumb|Puolueettomat ja liittoutumattomat valtiot: {{legend|#0F5D05|Puolueettomat }} {{legend|#EBCF16|Puolueettomaksi julistautuneet }} {{legend|#04E3F1|Aiemmin puolueettomat }}
(500) Days of Summer
Juoni
Tapahtumia ei näytetä kronologisessa järjestyksessä.
In Rainbows – From the Basement
Video kuvattiin studiossa Covent Gardenissa.
Kappaleet
Videolta puuttuu kaksi In Rainbowsin kappaletta: "Faust Arp" ja "Jigsaw Falling into Place".
Himmaanlampi
Maantietoa
Lammen pinta-ala on 3,8 hehtaaria ja se on 450 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,2 kilometriä. .
Miyamoto Musashi
Tekniikat
Nykyään harjoiteltavat kenjutsu-tekniikat sekä muut asetekniikat (waza).
Tyyni Vahter
pienoiskuva|J. Broman ja kansantieteellisen osaston apulainen Tyyni Vahter (oik.) vuonna 1920. Tyyni Ilma Vahter (19. maaliskuuta 1886 Iitti – 2. kesäkuuta 1969 Helsinki ) oli suomalainen historioitsija, kansatieteilijä, museonhoitaja ja tietokirjailija.
Kuopion ortodoksinen seurakunta
Vuonna 2005 Pielaveden ortodoksinen seurakunta yhdistettiin Kuopion seurakuntaan ja vuonna 2011 Kuopion ja Karttulan kuntaliitoksen vuoksi myös Karttulan ortodoksit siirtyivät osaksi Kuopion ortodoksista seurakuntaa. Vuoden 2021 alusta Kuopion seurakuntaan liittyi myös Rautalammin ja Iisalmen ortodoksiset seurakunnat osana Suomen ortodoksisen kirkon hallinnonuudistusta. Liitoksien myötä seurakunta laajeni myös pinta-alaltaan merkittävästi. Läntisin Kuopion seurakuntaan kuuluva kunta on Ylivieska, Eteläisin Hankasalmi, Itäisin Kaavi ja Pohjoisin Haapavesi. Myös jäsenmäärä kasvoi noin 2000 jäsenellä.
Kytkykauppavirhe
Tämän virheen yleinen kaava on seuraava:
Kalevala Township
Kalevala Township rajautuu pohjoisessa Eagle Townshipiin, idässä Skelton Townshipiin, etelässä Silver Townshipiin ja lännessä Automba Townshipiin.
Nikita Hruštšov
Nuori työläinen
Vuonna 1908 Sergei vei poikansa Nikitan Juzovkaan töihin. Muu perhe seurasi myöhemmin perässä. Juzovka oli perustettu vuonna 1869. Nimensä kaupunki oli saanut walesilaiselta John Hughesilta, joka oli perustanut alueelle louhitusta raudasta ratakiskoja ja rautarakenteita valmistavan yhtiön. Kaupungin nimeksi tuli vuonna 1924 Stalino ja vuonna 1961 Donetsk.
Kohti Moskovaa
Hruštšoville Moskovan vuosien tärkeimpiä hankkeita oli metron rakentaminen. Tehtävä suoritettiin stalinistiseen tyyliin välittämättä ihmishengistä tai kustannuksista ja kuuntelematta asiantuntijoiden mielipiteitä. Asiantuntijoiden mielestä Moskova olisi tarvinnut ensin maanpäällisen liikenneverkon. Metrosta piti tulla näyte koko maailmalle sosialismin toimivuudesta. Vuonna 1934 siihen upotettiin 350 000 000 ruplaa, kun koko maan kulutustarvikkeisiin käytettiin 300 000 000 ruplaa. Hruštšov uhrasi metrotyömaalle lähes koko aikansa, hän nukkui vähän ja vietti runsaasti aikaa tunnelityömailla. Kaikesta huolimatta valmistuminen viivästyi puoli vuotta: metro avattiin vappuna 1935. Hruštšov palkittiin näyttävästi Leninin kunniamerkillä, ja tehdas ja lastentarha nimettiin hänen mukaansa.
Ukrainan johtaja
Ukraina oli Venäjän ohella Neuvostoliiton tärkeimpiä osatasavaltoja. Sen väestö, erityisesti intellektuellit, olivat kuitenkin itsenäisyysmielisiä. Ukraina liitettiin sodalla osaksi Neuvostoliittoa, mutta Lenin hyvitteli ukrainalaisia elvyttämällä ukrainan kieltä ja kulttuuria ja antamalla kouluissa luvan opettaa Ukrainan omaa historiaa ja kulttuuriperintöä ja laittamalla puolueen johtoon ukrainalaisia. Stalin halusi lopettaa tämän. Hruštšovin piti käynnistää asiaa koskevat toimenpiteet. Ukrainan NKVD:n johtaja Aleksadr Uspenski piti puheen jossa ylisti Hruštšovia ”...uskollinen stalinisti... jonka saavuttua Ukrainaan kansanvihollisten murskaaminen käynnistyi.” Hruštšovin puolustajat taas sanovat hänen lieventäneen vainoja.
Toinen maailmansota
Sota muokkasi Hruštšovia. Aikaisemmin raitis mies alkoi tupakoida ja juoda säännöllisesti. Muistelmissaan hän uhrasi sodalle enemmän tilaa kuin millekään muulle asialle. Hän ei koskaan kyennyt lukemaan muiden ihmisten muistelmia sodasta. Ammattiupseerien mukaan hänen arvosanansa taktiikassa oli korkeintaan tyydyttävä, eikä hänen päätöksentekokykynsä ollut systemaattinen.
Sisärenkaassa
Tässä tilanteessa Berija, Malenkov ja Hruštšov lähentyivät toisiaan ja jokainen heistä tavoitteli valtaa. Vuosien ajan Hruštšov vaikutti vähiten todennäköiseltä vanhenevan Stalinin seuraajaksi.
Neuvostoliiton johtajana
Hruštšov aloitti puheensa toteamalla, että uusi maailmansota kapitalistista leiriä vastaan ei ollut väistämätön, vaan maat voivat siirtyä sosialismiin jopa täysin rauhanomaisesti. Seuraavaksi luettiin Kiinan johtajan Maon Stalinia ylistänyt sähke ja Ranskan edustaja puhui vuolaasti Stalinin kunniasta. Kaikkia näitä seurasi sarja suosionosoituksia. Sitten alkoi Hruštšovin puheen salainen osa.
Neljä tuntia kestäneessä puheessaan Hruštšov julisti, että puolueelta oli puuttunut johto, jonka tilalle oli asetettu ”henkilöpalvonta”. Sen jälkeen hän hyökkäsi rajusti Stalinia vastaan todeten tämän syyllistyneen ”karkeaan vallan väärinkäyttöön”, esitetyt syytökset vastavallankumouksellisuudesta olivat olleet ”mielettömiä, villejä ja normaalijärjen vastaisia”, ja Stalin oli henkilökohtaisesti käskenyt kuulustelijoiden ”hakata, hakata ja vielä kerran hakata”. Hruštšov soimasi Stalinia maatalouden tuhoamisesta. Hän kysyi puheensa lopuksi, miksi kommunistit eivät vastustaneet ja miksi toimittiin vasta nyt? Hän vaati maan palauttamista alkuperäiseen leninismiin. Lisäksi Hruštšov ihmetteli, miten Stalin oli hajottanut puolueen keskuskomitean muodostamalla sen sisään erilaisia ryhmiä, joilla oli niminä "kuutoset" tai "viitoset". Kaikille ryhmille oli annettu erityisvaltuudet toimia salaisesti. Puheen päätyttyä salissa oli täydellinen hiljaisuus. Vannoutuneet stalinistit pelkäsivät nyt henkensä puolesta ja salaa Stalinia vihanneet eivät olleet uskoa kuulemaansa. Puhe oli Hruštšovin elämän rohkein teko. Hän itse ei päässyt enää tasapainoon sen jälkeen eikä Neuvostoliitto koskaan toipunut siitä täysin.
Vuonna 1958 Hruštšov aloitti Neuvostoliiton kommunistisen puolueen ohjelman uudistamisen. Ohjelmaa kirjoittaneen komission mukaan uusi ohjelma oli oleva ”selkeä, täsmällinen ja innostava, kuin runoelma”. Neuvostoliitto oli rakentanut sosialismin valmiiksi, nyt tuli astua kommunismiin. Hruštšovin mukaan proletariaatin diktatuurista tuli luopua ja Neuvostoliitosta piti tulla ”kaikkien kansalaispiirien valtio”. Hruštšovin mukaan kymmenen vuoden kuluttua kansasta pidettäisiin hyvä huoli, maassa olisi yllin kyllin elintarvikkeita, kulutustavaroita ja asuntopula olisi loppunut. Samaan aikaan alkoi hyökkäys uskonnollista elämää vastaan; seurakuntien verotusta kiristettiin, pappien määrää vähennettiin ja kirkkoja suljettiin. Uuden puolueohjelman piti innostaa ihmisiä kohti tulevaisuutta kun taas uskonnot kuuluivat menneisyyteen. Ei ole varmuutta oliko uskontojen vastainen kampanja syntynyt Hruštšovin määräyksestä.
Otteen herpaantuminen
Vappua vuonna 1960 voi pitää ensimmäisenä merkkinä siitä, että Hruštšovin ote vallasta alkoi herpaantua. Tuolloin yhdysvaltalainen vakoilulentokone U2 jäi kiinni Neuvostoliiton ilmatilan loukkaamisesta. Neuvostoliiton ilmatorjuntaohjukset eivät saaneet ammuttua konetta alas, vaan sen teki aivan viime tingassa lentokoneesta ammuttu ohjus. Hruštšov osoittautui tilanteessa neuvottomaksi. Voisiko hänen ystävänään pitämänsä Eisenhower olla vakoilulennon takana?
Yhdysvallat asetti Kuuban merisaartoon ja sodan uhka näytti ilmeiseltä. Hruštšov totesi, että ei ollut tullut ajatelleeksi sodan uhkaa laisinkaan, vaan tarkoituksena oli ollut vain vähän kovistella jotta Kuuban vastaiset voimat säikähtäisivät. Kennedyn toimia hän piti uhkana turvallisuudelle. Yhdysvallat oli jo 26. lokakuuta 1962 keskittänyt maansa kaakkoisosaan suurimmat joukkojen keskittymänsä sitten Korean sodan ja pääesikunnan kenraalit esittivät Kuubaan tehtäviä ilmaiskuja. Kennedy päätti kuitenkin odottaa. Seuraavana päivänä tilanne kärjistyi kun U2-kone ammuttiin Kuuban ilmatilassa alas neuvosto-ohjuksella. Saatuaan tästä tiedon Hruštšov päätti peräytyä. Hän vetäisi ohjukset pois Kuubasta ja tekisi Kennedyn kanssa sopimuksen. Neuvostoliitto veti ohjuksensa pois Kuubasta ja Yhdysvallat veti omia ohjuksiaan pois Turkista.
Pornainen
Historia
pienoiskuva|[[Pornaisten kirkko.]] Mustijoki oli pitkään tärkeä kulkureitti rannikon ja sisämaan välillä. Pornaisten Laukkoskella on ollut pysyvää asutusta 1200-luvulta asti ja se on Porvoon kihlakunnan vanhimpia kyliä.
Taajamat
pienoiskuva|[[Sale -myymälä Kirveskoskella.]] Vuoden 2020 lopussa Pornaisissa oli 5 070 asukasta, joista 3 327 asui taajamissa, 1 667 haja-asutusalueilla ja 76:n asuinpaikat eivät olleet tiedossa. Pornaisten taajama-aste on 66,6 %. Pornaisten taajamaväestö jakautuu viiden eri taajaman kesken:
Seurakunnat
Suomen ortodoksisen kirkon seurakunnista Pornaisten alueella toimii Helsingin ortodoksinen seurakunta.
Carmen
Ensimmäinen näytös
Torille, jota reunustavat päävartio ja toisella puolella tupakkatehdas, tulee nuori talonpoikaistyttö Micaëla etsimään korpraali Don Joséta. Kun hän saa kuulla vahtisotilailta, että tämä saapuu seuraavan vartion mukana, hän lupaa tulla myöhemmin takaisin. Torilla maleksivat katupojat kuuluttavat pian vartion olevan tulossa. Sen mukana saapuvat luutnantti Zuniga ja korpraali Don José. Vartionvaihdon jälkeen vallitsee torilla hetken aikaa raukea toimettomuus, kunnes tupakkatehtaan kello soi aamiaistunnin merkiksi ja tehtaassa työskentelevät naiset tulevat ulos. Heidän joukossaan on myös kaunis ja pahankurinen mustalais­tyttö Carmen, joka heti joutuu torilla parveilevien miesten piirittämäksi. Ainoa, joka ei kiinnitä häneen huomiota on Don José. Carmen panee sen merkille ja ennen poistumistaan takaisin tehtaaseen ilkamoiden poveltaan ottamansa akaasiankukan korpraalin kasvoille. Hämmentynyt Don José nostaa kukan maasta ja panee sen talteen. Micaëla palaa ja tuo hänelle terveisiä ja vähän rahaa Don Josén äidiltä, jolla on huoli pojastaan ja joka toivoisi tämän menevän Micaëlan kanssa naimisiin. Tytöllä on kaupunkimatkallaan asioita toimitettavana, ja niinpä hän jättää hyvästit Don Josélle ja lähtee omille teilleen. Äkkiä kantautuu tupakkatehtaasta huutoa ja meteliä. Zuniga lähettää Don Josén ottamaan selvää, mitä tehtaassa on tekeillä. Käy ilmi, että Carmen on joutunut riitaan erään naisen kanssa ja viiltänyt tätä veitsellä kasvoihin. Kun luutnantti poistuu kirjoittamaan Carmenin pidätysmääräystä, jää tämä kahden kesken Don Josén kanssa. Käyttäen hyväksi viehätysvoimaansa ja luvaten tavata hänet illalla Lillas Pastian majatalossa Carmen saa Don Josén lupaamaan, että tämä päästää hänet pakoon. Saatuaan pidätysmääräyksen Don José lähtee kuljettamaan Carmenia vankilaan. Yhtäkkiä tämä työntää hänet kumoon ja häviää kaupungin sokkeloisille kujille.
Pornainen
Palvelut
Pornaisten kirjasto toimii kunnan keskustassa.
Veikkausliigan kausi 1993
Joukkueet
Taulukon tiedot Jalkapallokirja 1993, Veikkausliigan tilastohistoriasta (ottelutilastot, kausi 1993) kotikentät ja valmentajat , pvm on uuden valmentajan ensimmäinen ottelu.
My Wave
Kappaletta käytettiin kokoelma-albumilla "MOM" (Music For Our Mother Ocean) vuonna 1996. Sitä käytettiin "Endless Summer II" -elokuvan trailerissa.
Jääkiekon maailmanmestaruuskilpailut 2025
Alustava päätös järjestäjistä tehtiin vuonna 2018 järjestetyssä IIHF-kongressissa Maltalla. Virallisesti siitä ilmoitettiin toukokuussa 2019 IIHF:n vuotuisessa kongressissa Slovakian MM-kisojen aikana. 24. toukokuuta 2019 ilmoitettiin, että Tanska järjestää osan kisoista.
Anita Cerquetti
Cerquettia kuullaan muun muassa La Giocondan (Ponchielli) kokonaislevytyksellä.
Golden Globe 2008
Golden Globe 2008 oli järjestyksessään 65. Golden Globe -palkintojen jakotilaisuus, jossa palkittiin vuoden 2007 elokuvia ja televisiosarjoja. Käsikirjoittajien lakon vuoksi perinteinen palkintogaala jätettiin järjestämättä ja palkinnot jaettiin lehdistötilaisuudessa 13. tammikuuta 2008.
Palestiinan kansalliskirjasto
Palestiinan kansalliskirjasto rakennettiin alkujaan Palestiinalaishallinnon presidentin vierastaloksi, mutta elokuussa 2017 ilmoitettiin, että tämä 4 700 neliömetrin laajuinen rakennus on päätetty muuttaa tarpeellisempana pidetyksi kansalliskirjastoksi.
Eden (Sarah Brightmanin albumi)
Eden on Sarah Brightmanin albumi vuodelta 1998. Se nousi USA:ssa Klassisen listan ykköseksi ja pysyi listalla uskomattomat 99 viikkoa vuosina 1998 - 1999. Viimeksi albumi nousi sijalle seitsemän asti vuonna 2001.
Pyramorphix
oikea|pienoiskuva|286x286px| Ratkaistu Pyramorphix. oikea|pienoiskuva|Sekoitettu Pyramorphix. Pyramorphix, jota kutsutaan myös Pyramorphinxiksi, on tetraedrinen Rubikin kuution kaltainen pulmapeli. Kun Rubikin kuutio on ratkaistavissa korkeintaan 20 siirrolla, Pyramorphix on ratkaistavissa kahdeksalla siirrolla. Vaikka se näyttää Pyraminxin yksinkertaisemmalta versiolta, sillä on identtinen mekanismi Taskukuution mekanismin kanssa.
Kuvaus
Pyramorphixin alkuperäinen nimi oli "Junior Pyraminx". Nimi muutettiin vastaamaan palapelin "muodonmuutos" -ominaisuutta, mikä teki siitä vähemmän esiintyvämmän kuin 2×2×2-kuutio. Nimessä esiintyvä sana "Junior" sai sen myös kuulostamaan vähemmän houkuttelevammalta aikuisille asiakkaille. Ainoa jäljellä oleva viite nimelle "Junior Pyraminx" on Uwe Mèffertin verkkosivustopohjaisessa ratkaisussa, jolla on edelleen otsikko "jpmsol.html".
Yhdistelmien määrä
Jos ei kuitenkaan olisi keinoja tunnistaa näiden kappaleiden suuntaa, yhdistelmien lukumäärä vähenisi. Olisi 8! tapaa järjestää palat jaettuna 24:llä keskikappaleiden puuttuminen huomioon otettuna, ja neljää pyramidikappaletta voitaisiin kiertää 34 tapaan.
Pyramorphixia voidaan kiertää kolmen akselin ympäri 90 ° kerrannaisina. Kulmat eivät voi pyöriä erikseen kuten Pyraminxillä. Pyramorphix pyörii tavalla, joka muuttaa keskikappaleiden sijainnin paitsi muiden keskikappaleiden myös kulmakappaleiden kanssa, mikä johtaa erilaisiin muotoihin.
Niemelänjärvi (Keuruu)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Petäisjärven alueeseen (35.653) se kuuluu.
Ninive
Ninive on Mesopotamian vanhimpia kaupunkeja ja muinaisen Assyrian pääkaupunki.
Sylvester McCoy
McCoy on viettänyt pääosan lapsuuttaan Irlannissa. Alkujaan hänestä oli tarkoitus tulla pappi, mutta hän luopui suunnitelmista ja teki sekalaisia töitä, kunnes Ken Campbell löysi hänet näyttelijäksi. Doctor Whon jälkeen hän on näytellyt televisiossa ja teatterissa, muun muassa Royal Shakespeare Companyn kanssa. left|thumb|Sylvester esittämässä Radagast-Ruskeaa [[Hobitti – Odottamaton matka -elokuvassa]]
Kosunen
Kosunen on suomalainen sukunimi. Nimi kuuluu vanhaan karjalaisnimistöön, mutta sen etymologia on epävarma. Se saattaa juontua venäjän vinoa tai kieroa tarkoittavasta sanasta, mutta se voi yhtä hyvin pohjautua germaanisiin Konstantinos-nimen puhuttelumuotoihin. Nimen rinnakkaismuoto on Kosonen.
Ratsun kierto
Olemassaolo
Pienin mahdollinen neliönmuotoinen lauta, jolla sen voi suorittaa on 5 × 5 ruudun lauta.
Skonssi
Muunnelmia
Skotlannin ja Ulsterin skonssivaihtoehtoihin sisältyy soodaskonssit ja perunaskonssit (kutsutaan myös potaattiskonsseiksi). Perunaskonsseja tarjoillaan useimmiten paistettuina skotlantilaisella aamiaisella (se on myös Ulsterissa paistosaamiaisen tärkeänä osana).
Graham Bonnet
1980-1999
Bonnetin lähdettyä Rainbow’sta, hän alkoi rakentamaan soolouraansa ja hän julkaisi ensimmäisen sooloalbuminsa Line Up vuonna 1981. Albumilta julkaistiin on yksi Bonnetin tunnetuimmista kappaleista, ”Night Games”, joka nousi listoille eri puolilla maailmaa. Albumilla oli mukana jäseniä Whitesnakesta, Deep Purplesta sekä Status Quosta. Tuottamisessa vaikutti monia ennestään tuttuja rockmuusikoita, kuten Deep Purplesta ja Whitesnakesta tunnettu kosketinsoittaja Jon Lord, Whitesnake- ja Rainbow-yhtyeiden rumpalina tunnettu Cozy Powell, Status Quon kitaristi Francis Rossi, Whitesnaken kitaristi Micky Moody ja basisti Gary Twigg. Näihin aikoihin Bonnet myös lauloi Levi’s-farkkumerkin mainokseen laulun ”These Eyes”, mutta kappaletta ei ole julkaistu.
Posio
Kunnan nimenä oleva sana posio tarkoittaa saamelaisen kodan takaosassa olevaa aukkoa, johon liittyy myös myyttistä merkitystä. Posio on käytössä myös talon, kylän ja järven nimenä sekä sukunimenä.
Kyliä
Kunnan osa-aluejaossa, jota käytetään esimerkiksi väestötilastoinnissa, Posio on jaettu 19 osaan: keskustaajama, taajaman ympäristö, Anetjärvi, Mäntyjärvi, Pernu-Suorsa, Peräposio, Lehtiniemi, Ristilä, Jumisko-Aittaniemi, Nolimo, Maaninkavaara, Mourujärvi, Häme, Tolva, Ylikitka-Hyväniemi, Lohiranta, Kuloharju, Kynsilä ja Sirniö.
Pukkila
Pukkila sai oman kirkon noin 1606 ja Porvoon evankelis-luterilaisen seurakunnan kappeliseurakunnan aseman noin 1640. Oma pappi kappeliseurakuntaan saatiin 1676. Pukkilan ensimmäinen kirkko peruskorjattiin 1677. Papin virkatalo valmistui 1701. Kappeliseurakunta itsenäistyi Pukkilan seurakunnaksi 1896. Pukkilan toinen kirkko rakennettiin 1814, se laudoitettiin 1834. Samalla 1814 purettiin Pukkilan ensimmäinen kirkko, joka oli kolmesataa metriä toisen pohjoispuolella. Pukkilan toisen kirkon ensimmäinen peruskorjaus tapahtui 1885 ja toinen 1914, jolloin kirkkoon asennettiin lämmityslaitteet. Alttaritaulun maalasi 1915 Wilhelm Sjöström. Urut Pukkilan toiseen kirkkoon tulivat 1901.
Taajamat
Vuoden 2018 lopussa Pukkilassa oli 1 899 asukasta, joista 755 asui taajamassa, 1 123 haja-asutusalueilla ja 21:n asuinpaikat eivät olleet tiedossa. Pukkilan taajama-aste on 40,2 %. Kunnassa on vain yksi taajama, Pukkilan kirkonkylä.
Historia
pienoiskuva|250px|Pukkilan ensimmäisen kirkon muistokivi. Pukkilasta on löydetty mesoliittisen kivikauden pyyntiasuinpaikkoja suunnilleen ajalta 7000 – 6500 eaa., yksi luultavasti rauta- tai keskiaikainen kuppikivi ja kaksi esihistoriallista röykkiötä. Kivikautiset asuinpaikat sijaitsevat Porvoonjoen tuntumassa ja Kanteleen alueella.
Rebekka Armstrong
Armstrong on toiminut tartunnan saatuaan AIDS-aktivistina ja merkittävänä turvaseksin puolestapuhujana. Hänellä on lisäksi ollut ura kehonrakentajana. Hän elää nykyisin avioliitossa HIV-positiivisen miehen kanssa.
Pukkila
Hallinto
Juha Myyryläinen toimi Pukkilan kunnanjohtajana vuodesta 1997 kevääseen 2020. Hänen seuraajakseen valittiin Juha Rehula. Rehulan oli määrä toimia kunnanjohtajana vuoden 2022 loppuun, mutta hän ilmoitti lokakuussa 2021 eroavansa kunnanjohtajan virasta.
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Peili (leikki)
Leikin kulku
Leikin säännöistä on erilaisia versioita, mutta niitä yhdistää selkeä perusajatus. Peilileikkiin tarvitaan:
Ateenan metro
Arkeologiset löydökset ja näyttelyt
Löytöjä on nähtävillä useilla metroasemilla, mikä tekee niistä samalla pieniä arkeologisia museoita. Rakennustöiden aikana löytyneitä esineitä on näytillä vitriineissä. Sýntagman asemalla on suuren lasiseinän takana näkyvissä antiikin aikaisen kaupungin kerrostumia vuosisatojen varrelta, mukaan lukien hautoja ja katutasoja. Pienemmässä mittakaavassa kerroksia on näkyvissä myös muun muassa Akrópolin, Dáfnin ja Evangelismóksen asemilla. Monastirákin asemalla on näkyvissä Eridanos-joen antiikin aikana katettua uomaa sekä talojen perustuksia. Akrópolin asemaa on koristeltu myös antiikin aikaisten veistosten jäljitelmillä.
Thomas Cromwell
Cromwell taiteessa ja viihteessä
Thomas Cromwellin hahmo on nähty myös elokuvissa: Anne of thousad days (John Colicos), The Six Wives of Henry VIII (1970, näyttelijä Wolfe Morris), Carry on Henry (1970, näyttelijä Kenneth Williams), Henry VIII and his six wives (1972, näyttelijä Donald Pleasence). Tudors-televisiosarjassa (2007) häntä esittää James Frain. Susipalatsi-televisiosarjassa (2015) Cromwellin roolissa esiintyi Mark Rylance.
Stein Mehren
Mehren opiskeli filosofiaa Oslon yliopistossa ja tutustui Søren Kierkegaardiin, Edmund Husserliin, 1900-luvun eksistentiaalifilosofeihin, Theodor Adornoon ja Martin Buberin Minä/Sinä-filosofiaan. Hän käänsi Buberia norjaksi. Vaikka filosofia leimaa hyvin voimakkaasti hänen runouttaan, runot eivät kuitenkaan ole filosofisen ajattelun kuvitusta.
Färsaarten lippu
right|thumb|Färsaarten lippu thumb|Alkuperäinen Färsaarten lippu on [[Suðuroyn saarella Famjinin kirkossa. ]] Färsaarten lipussa on valkoisella pohjalla punainen risti, jolla on siniset reunat. Sinistä ja punaista väriä esiintyy perinteisissä färsaarelaisissa päähineissä. Valkoinen väri symboloi rantaan iskeytyviä aaltoja ja taivasta. Lippua kutsutaan joskus nimellä "Merkið". Lippu suunniteltiin vuonna 1919, mutta virallisesti se tunnustettiin Färsaarten kansallislipuksi vasta 23. maaliskuuta 1948. Alun perin tämä färsaarelaisopiskelijoiden suunnittelema lippu oli käytössä ainoastaan maissa. Toisen maailmansodan aikana lippu otettiin kuitenkin käyttöön myös meriliikenteessä, ja sillä erotettiin Britannian miehittämän Färsaarten laivat Saksan miehittämän Tanskan laivoista.
Perhe-eläke
Perhe-eläkkeet uudistuivat 1. tammikuuta 2022. Tuolloin muun muassa avopuolisot saivat tietyssä tilanteissa oikeuden eläkkeeseen ja leskeneläkkeestä tuli määräaikainen vuonna 1975 ja sen jälkeen syntyneillä.
Maybach
Paluu
Rengasvalmistaja Fulda esitteli vuonna 2005 Exelero-nimisen konseptiauton. Kyseessä on massiivinen 5,7-metrinen Coupé-korinen auto jonka Maybach valmisti Fuldan tilauksesta merkin erikoisrenkaita varten.
Porthania
Tilat
pienoiskuva|Hissejä Porthaniassa Porthania suunniteltiin ratkomaan yliopiston tilapulaa ja sisältämään monenlaisia toimintoja. Rakennukseen tuli viisi suurta auditoriota ja kymmenen pienempää luentosalia sekä tiloja laitoksille ja seminaarikirjastoille. Koska suunnittelussa pidettiin tärkeänä opiskelijoiden sosiaalisia tiloja, Porthaniaan sijoitettiin myös suuri opiskelijaruokala, voimistelusali ja terveydenhoitotilat. Kellariin rakennettiin suuret kirjavarastot, joista on maanalainen yhteys naapurikorttelissa sijaitsevaan yliopiston kirjastoon. Rakennuksen alkuperäiset käyttäjät olivat historiallis-kielitieteellinen, oikeustieteellinen ja valtiotieteellinen tiedekunta.
Sofian metro
Metrossa on kaksi linjaa, mutta kolmannen linjan rakennustyöt aloitettiin 2016–2017. Metrossa on tällä hetkellä kaksi linjaa. Vuonna 2016 niiden varrella oli 35 asemaa ja linjojen yhteispituus oli 40 kilometriä.
Matti Viialainen
pienoiskuva|Matti Viialainen vuonna 2006. Matti Tapani Viialainen (s. 16. helmikuuta 1953 Leppävirta) on suomalainen poliitikko. Hän toimi Etelä-Karjalan maakuntajohtajana vuosina 2013–2020 ja Etelä-Savon maakuntajohtajana vuosina 2007–2013. Vuodet 2000–2007 Viialainen oli SAK:n apulaisjohtaja. Nykyään hän on Puumalan kunnanvaltuuston puheenjohtaja kaudella 2021-2025.
Ura
Viialainen valmistui ylioppilaaksi vuonna 1977. Vuonna 2005 hän valmistui valtiotieteiden maisteriksi Helsingin yliopistosta. Gradunsa hän teki 22 vuoden opintotauon jälkeen SKP:n 14. edustajakokouksesta ja siihen johtaneesta kehityksestä. Edita julkaisi tutkielman vuonna 2005 nimellä ''Neljä järisyttävää päivää. SKP:n puolinainen vallanvaihdos 1966''.
Camp Rock
Tarina
Camp Rock kertoo Mitchiestä, joka haluaisi päästä etenkin nuorten suosimalle kesäleirille Camp Rockille. Mitchien perheellä ei ole kuitenkaan varaa kustantaa leiriä - Mitchien äidin pitopalvelu alkaa pyöriä, ja Mitchien isä lajentaa rautakauppaansa. Tullessaan kuitenkin kotiin viimeisen koulupäivänsä jälkeen Mitchietä odottaa mukava yllätys. Hänen äitinsä pitopalvelu on saanut tehtäväkseen huolehtia leiriläisten ruokapuolen, ja Mitchie pääsee leirille alennushintaan!
Karjalais-suomalainen sosialistinen neuvostotasavalta
Hallinto
Korkeimman neuvoston puhemiehistön puheenjohtaja (neuvostotasavallan päämies)
Second Life
Ohjelman peruskäyttö on ilmaista. Aluksi käyttäjä luo ilmaisen käyttäjätilin ja lataa käyttöohjelman, jonka avulla hän voi hallita hahmoaan simulaation sisällä. Käyttäjän oma hahmo eli avatar on rajattomasti muokattavissa. Liikkuminen simulaation sisällä tapahtuu joko kävellen, lentäen tai teleportaten. Koska Second Lifen maa-alueet koostuvat pienistä alueista, jotka on liitetty yhteen isoksi mantereeksi, voi koko maailmaa tutkailla vapaasti lentäen.
Rakentaminen
Kaikki Second Lifessa tuotettu materiaali on sisäisellä rakennusohjelmalla tuotettu. Jos halutaan tehdä monimutkaisempia tai edistyneempiä muotoja, voidaan käyttää Second Lifen ulkopuolisia 3D-rakennusohjelmia, kuten esimerkiksi Blenderiä.
Fred E. Ahlert
Vuonna 1928 Ahlertin säveltämästä ja Roy Turkin sanoittamasta kappaleesta ”I’ll Get By (As Long As I Have You)” tuli hitti Ruth Ettingille. Ettingin versio nousi listoilla kolmannelle sijalle, ja vuonna 1944 Harry James nauhoitti listaykköseksi nousseen version. Ahlert ja Turk kirjoittivat yhdessä useita kappaleita. Etting nauhoitti vuonna 1929 heidän kappaleensa ”Mean to Me”, josta on sittemmin tullut lukuisien artistien levyttämä pop- ja jazzstandardi. Muita Ahlertin ja Turkin menestyskappaleita olivat muun muassa ”Walkin’ My Baby Back Home” (1930), ”I Don’t Know Why (I Just Do)” (1931), ”Love, You Funny Thing!” (1931) ja ”Where the Blue of the Night (Meets the Gold of the Day)” (1932).
Turkanajärvi
Maantiede ja ilmasto
Turkanan altaan lämpötilat ovat korkeita ja ilmasto kuiva. Alueen vuoden keskilämpötila on noin 29 °C ja sadanta 280 millimetriä. Lämpötila ovat hieman korkeampia talviaikaan kuin kesällä, jolloin järvi on ajoittain pasaatituulten kohtaamisvyöhykeen vaikutuspiirissä.
Abbey Road (albumi)
Kappaleet
Kaikki kappaleet kirjoittaneet John Lennon ja Paul McCartney, ellei toisin mainita.
B-puoli
Lennon sai kappaleeseen ”Because” inspiraation kun Yoko Ono oli soittanut Beethovenin ”Kuutamosonaattia” pianolla. Lauluharmonioita on kolminkertaisesti, joten ääniä kuuluu yhteensä yhdeksän.
Sven Wollter
thumb|Sven Wollter Sven Justus Fredrik Wollter (11. tammikuuta 1934 Göteborg – 10. marraskuuta 2020 Luulaja ) oli ruotsalainen näyttelijä.
Wollter oli pitkäaikainen Ruotsin kommunistisen puolueen jäsen.
Medal of Honor
Mitalin myöntäminen
Medal of Honor voidaan myöntää kahdella tapaa. Tavallisin tapa on, että komentotien jäsen ehdottaa alaistaan, jonka jälkeen ketjun yläpuoliset tasot hyväksyvät ehdotuksen. Toinen, harvinaisempi tapa on, että Yhdysvaltain kongressin jäsen ehdottaa henkilöä mitalin saajaksi, jonka kongressi hyväksyy erikoiskäsittelyssä.
Alkeishiukkanen
Yksi hiukkasfysiikan suurimpia haasteita on löytää kaikki alkeellisimmat hiukkaset - alkeishiukkaset, jotka muodostavat kaikki muut luonnon hiukkaset, eivätkä itse ole muodostuneet pienemmistä hiukkasista.
Alkeishiukkasten havaitseminen
Alkeishiukkasten havaitsemiseen voidaan käyttää esimerkiksi sumukammiota, kuplakammiota, geiger-mittaria ja tuikeilmaisinta. Monet alkeishiukkasilmaisimet perustuvat siihen, että ilmaisimen läpi kulkeva tutkittava hiukkanen ionisoi atomeja laitteen sisällä synnyttäen havaittavan signaalin. Sähköisesti neutraalit hiukkaset eivät tietenkään voi ionisoida, mutta vuorovaikuttaessaan oikeanlaisen ilmaisinmateriaalin kanssa syntyy varattuja hiukkasia, joita voidaan ionisaation kautta havaita. Esimerkiksi fotoneja voidaan havaita syntyneiden positronien ja elektronien kautta.
Buddhalainen kasvissyönti
Lihan syöminen yleisesti
Buddhalaiset sutrat eivät suoranaisesti kiellä lihan syömistä keneltäkään. Varhaisessa buddhalaisuudessa sutrat kuitenkin kehottavat välttämään tuntevien olentojen syömistä. Bhutanissa metsästys ja kalastus on kielletty.
Vajrayana
Dalai-lama ei vastoin yleistä harhaluuloa ole kasvissyöjä, vaan syö myös lihaa. Hän pyrki noudattaman lakto-ovovegaanista ruokavaliota paettuaan Tiibetistä, mutta joutui pian ottamaan lihan takaisin ruokavalioonsa terveyssyistä. Hänen on kerrottu syövän lihaa muutaman kerran viikossa sekä silloin, kun hänelle sitä tarjotaan ulkomailla.
Uvs
Provinssi on saanut nimensä Uvsjärveltä, joka on maan suurin.
Peter Sutherland
Sutherman oli Britannian Goldman Sachsin hallituksen puheenjohtaja ja toimi vuoteen 2009 myös BP:n hallituksen puheenjohtajana. Hän oli myös Royal Bank of Scotlandin johtajia ja toimi ABB:n hallituksessa.
Evert Nukari
Nukari syntyi maanviljelijäperheeseen ja oli itsekin ammatiltaan maanviljelijä, jona hän työskenteli Hämeenlinnan maalaiskunnassa vuodesta 1895. Hän toimi Maataloustuottajain Etelä-Hämeen piirin ja MTK:n säätiön hallituksen puheenjohtajana sekä MTK:n valtuuskunnan jäsenenä.
Oulaisten kirkko
Kirkon sankarihautausmaan muistomerkin on tehnyt kuvanveistäjä Oskari Jauhiainen vuonna 1953.
Pistos
Maantietoa
Järven pinta-ala on 24 hehtaaria ja se on 1,1 kilometriä pitkä ja 350 metriä leveä. Järvellä on kartan mukaan kaksi saarta. Sen rantaviivan pituus on 3,3 kilometriä. .
Kalevala Koru
Muinaiskorujen mukaelmien lisäksi Kalevala Korun mallistossa on 1940-luvun lopulta alkaen ollut myös moderneja koruja, jotka ovat oman aikansa korumuotoilijoiden tulkintoja luonnon, kulttuurin ja yhteiskunnan ilmiöistä.
1941–1999
Marja Usvasalo aloitti yhtiön toimitusjohtajana vuonna 1988. Seuraavana vuonna yhtiö osti Kaunis Korun, jonka perustaja oli Kalevala Korun entinen johtaja Martta Ritvanen.
2000–
Usvasalon seuraajana aloitti vuonna 2007 Laura Lares. Usvasalo oli kasvattanut yrityksen liikevaihdon noin kymmenestä miljoonasta markasta noin 23 miljoonan euroon. Vuonna 2007 noin 80 prosenttia Kalevala Korun myynnistä tuli moderneista koruista, työntekijöitä sillä oli 230.
Keväällä 2011 päättyneellä tilikaudella Kalevala Koru-konsernin, mukaan lukien Lapponia Jewelry, vuosiliikevaihto oli 22 miljoonaa euroa.
Salvador Dalí
Taiteilijanura
thumb|upright|Palava kirahvi, 1937. Varhaisteoksissaan Dalí kuvasi usein sisartaan Ana Mariaa. Dalí saavutti menestystä vuonna 1925 näyttelyllään barcelonalaisessa avantgardegalleria Dalmaussa. Kun Pablo Picasso kertoi pitäneensä näyttelystä, Dalí otti häneen yhteyttä Pariisin-matkallaan seuraavana vuonna. Useiden tyylilajikokeilujensa jälkeen Dalí kiinnostui ensisijaisesti surrealismista. Hän teki Buñuelin kanssa vuonna 1928 historian ensimmäisen surrealistisen elokuvan Andalusialainen koira.
Löydettyään surrealismin Dalí teki vuosina 1929–1937 maalaukset, joista hän tuli maailmankuuluksi. Hän esitti tauluissaan unimaailmaan, jossa hän kuvasi jokapäiväisiä esineitä epänormaalisti sijoitettuina, epämuodostuneina tai muuten muotoa muuttaneina. Dalín tunnetuimpiin teoksiin tuolta ajalta kuuluu Muiston pysyvyys (1931), johon hän maalasi sulavia kelloja aavemaisen rauhallisessa ympäristössä.
Kun Espanjan sisällissota puhkesi kesällä 1936, ulkomailla oleskellut Dalí sanoi kannattavansa tasavaltalaisia. Francon fasistien päästyä voitolle hän kuitenkin käänsi takkinsa varmistaakseen, että voisi palata sodan jälkeen Espanjaan. Kun Dalí ei vastustanut Francon diktatuuria sisällissodan päättymisen 1939 jälkeen, Breton syytti Dalía fasistisista mielipiteistä, itsekeskeisyydestä, itsensä korostamisesta ja taloudellisesta ahneudesta, ja hän karkotti Dalín vuonna 1939 surrealistien piiristä lopullisesti. Eräät myöhemmätkin kriitikot ovat nimittäneet Dalía fasistiksi.
Taidemaalarina
Opiskeluaikoinaan Dalí kokeili rinnakkain useita tyylejä, kuten impressionismia ja dadaismia. Hän sai omaan fotorealistiseen tyyliinsä erityisen paljon vaikutteita Pablo Picasson klassisistisista teoksista. Vuoden 1924 lopulla Dalí suosi uusasiallista tyyliä maalatessaan sisartaan.